
Prome Minister Evelyn Wever-Croes compaña pa Minister 
Ursell Arends, diaranson mainta a bishita Anglo Kleuterschool 
en conexion cu nos dia nacional y tambe pa haci apertura di e 
speeltuin nobo. Cu esfuersonan di Aruba Doet y hopi boluntario 


den e siman aki, a renoba e speeltuin. 


E mandatarionan a wordoricibipa Cabesante Suplente Juffrouw 
Johaddis Jong, Juffrouw Poppy Caiciano y pa e muchanan 
hopi emociona y contento cu bishita di e mandatarionan na 
nan scol. Despues di e recepcion bunita aki, e mandatarionan 
a pasa den cada klas y mira y scucha con cada klas ta 
prepara pa Himno y Bandera. Tabata tin cancion y poésianan, 
presentacionnan y Juffrouw Poppy tabata tin un competencia 
di e weganan di antes. 


“Esaki sigur ta un bunita iniciativa pa rescata e weganan di 
antes. Minister Arends y mi persona tabata hurado pero mester 
bisa cu tur ta un ganado. Ta hopi conmovedor pa mira weganan 
cu ami mes tabata hunga y traha como mucha, awor ta den e 
competencia”, Prome Minister a expresa cu alegria. 

Prome Minister а remarca cu Anglo Kleuterschool ta prepara 
su muchanan cu un patriotismo hopi grandi. “Nan tin un amor 
pa pais Aruba hopi grandi y esey, ami como gobernante ta 
aprecia hopi”. 


Minister Ursell Arends a expresa di a keda impresiona cu e 
presentacion di diferente cantica y poéisa cu e muchanan a 
prepara pa e bishita aki. “Esaki sigur ta algo hopi bunita pa 
mustra y ilustra con nos hobennan ta stima nos Aruba y con nan 
tambe ta participa pa engrandece e Dia di Himno y Bandera”, 
Minister Arends a expresa. 


Cabesante suplente di e scol, Juffrouw Jong a gradici Prome 
Minister y Minister Arends pa nan bishita y pa e honor di a corta 
e sinta y asina haci inauguracion di e parke pa e muchanan por 
hunga mas dushi y sigur. 


Prome Minister ta gradici Cabesante, docentenan y alumnonan 
di Anglo Kleuterschool y ta desea tur un dushi dia di Himno y 
Bandera den compania di tur famia. 

Prome Minister Evelyn Wever-Croes: 
Faltando dos dia pa Dia di Himno y Bandera, 


PROME MINISTER TA BISHITA AYO 
KLEUTERSCHOOL Y MARIA GORETTI 
DEPENDANCE 


Prome Minister Evelyn Wever-Croes ta sigui cu su bishitanan 
cerca varios scol na Aruba. Un custumber cu ta yena Prome 
Minister cu alegria y emocion. Diaranson mainta, Prome 
Minister a bishita Ayo Kleutershool y klasnan di scol basico, 
Maria Goretti Dependance. Prome Minister a wordo ricibi door 
di Cabesante Juffrouw Mirla de Cuba y a ricibi un bunita ramo 
di flor di e alumno Eduard Flanegin. 


Prome Minister a expresa cu esaki tawata un mainta hopi bunita 
na unda cu hopi entusiasmo e muchanan a canta nos dushi 
himno Aruba Dushi Tera y a hisa nos bandera. Despues a sigui 
un programa hopi bunita cu presentacion di canto, poésia y un 
bunita baile di sinta. 


Prome Minister a bishita tur e klasnan y a interactua na un 
manera hopi ameno cu e muchanan contando nan e storia di 
nos dia nacional y na final Premier a duna un mensahe na e 
muchanan pa nan sigui haci tur nan best na scol pa nan ta e 
miho di nan mes ora nan bira grandi. 


E prome mandatario di nos pais a combersa tambe cu e 
cabesante Juffrouw Mirla de Cuba pa scucha mas di e scol y 
kico ta e plannan pa e scol. Juffrouw de Cuba a gradici Prome 
Minister pa su bishita y a expresa cu nan a prepara cu hopi 
dedicacion pa e bishita di Premier ta special pero tambe pa e 
muchanan gosa. 


“Realmente hopi bunita di mira con e muchanan ta prepara 
pa e dia importante aki y combersando cu nan, bo ta mira cu 


nan ta carga celebracion di nos Himno y Bandera den nan 
curason”, Prome Minister a expresa. 


Prome Minister ta gradici Juffrouw Mirla y demas docentenan 
tambe pa e bunita recepcion y oportunidad y specialmente pa 
e dedicacion na nos muchanan. “Ta hopi bunita pa wak con 
nan ta lanta cu e amor pa Aruba. Esaki ta algo cu mas y mas 
nos ta mira den nos muchanan”, Prome Minister a remarca. 

Enconexion cu Celebracion di Dia di Himno y Bandera 2022: 


MINISTER XIOMARA MADURO A BISHITA 
SCOL BASICO PIUS X 

Relaciona cu Celebracion di Dia di Himno y Bandera 2022, 
diamars mainta Minister di Cultura Sra. Xiomara Maduro a 
bishita Scol Basico Pius X na Dakota. E mandatario a haya 
un bunita recepcion di parti alumnonan y team di docente di e 
scol. Cabesante di scol a duna un bon bini y Himno di Aruba, 
“Aruba Dushi Tera” a ser canta pa e muchanan di scol. Despues 
Minister Xiomara Maduro a bishita e klasnan pa asina admira 
e obranan traha pa e muchanan enconexion cu Dia di Himno y 
Bandera. A resalta e creatividad di nos muchanan e.o. obranan 
di man di lugarnan conoci riba nos pais, nos pasa bocanan, 
nos biyetenan cu nan bunita pinturanan. Minister Maduro a 
combersa cu e muchanan y a motivanan pa sigui stima nos 
pais cu mente y curazon. 


Tambe a invita tur muchanan pa celebra nos Dia di Himno 
y Bandera, pa hunto den famia bishita e actividadnan, hisa 
bandera di Aruba na cas, pone banderin na auto pa asina 
celebra nos dia di Himno y Bandera na grandi yen di amor. A 
recorda e muchanan pa participa den e programa na Television 
Kibra Coco, Edicion Himno y Bandera cual lo tuma luga 
diasabra awo cuminsando pa 5 or atardi na canal di television, 
participa y gana premio pa bo mes, bo famia y bo klas. E team 
di docente y muchanan a keda masha contento cu e bishita di 
e mandatario encarga cu Cultura. Na final Minister Xiomara 
Maduro a gradici y staf y muchanan pa e rato ameno y a 
deseanan nan tur Un Feliz Dia di Himno y Bandera. 

Enconexion cu Celebracion di Dia di Himno y Bandera 2022: 


MINISTER XIOMARA MADURO A BISHITA 
SCOL PREPARATORIO SANTA JACINTA 


Otro scol cu nos mandatario encarga cu cultura a bishita 
diamars mainta tabata Scol Preparatorio Santa Jacinta. Un 
grupo di recepcion forma pa muchanan di e scol bisti na 
indjan a ricibi Minister Xiomara Maduro. Klasnan a presenta 
poesianan, canto y baile, demostrando nan amor pa nos pais 
Aruba. A presenta na e mandatario e bunita obranan di man cu 
a muchanan a traha usando e.o. boonchi di difernte color pa 
nan decora nan obranan di bandera di Aruba. 


Minister Xiomara Maduro tabata hopi contento di por a bishita e 
scol y a gradici tur e jufrouwnan di e scol y tambe e muchanan 
di scol. Alabes a invita tur mucha y docente di Scol Preparatorio 
Santa Jacinta pa celebra Dia di Himno y Bandera hunto cu 
famia, bishitando e diferente actividadnan cu tin den barionan. 
Di nan banda e scol a keda masha encanta cu e bishita di 
minister di Cultura Xiomara Maduro y a regala e mandatario 
un bunita areglo di flor. Na final minister a desea tur muchanan 
y jufrouwnan un Feliz Dia di Himno y Bandera y e muchanan 
hunto den coro a expresa Pabien Aruba cu nos celebracion. 

MINISTER GEOFFREY WEVER 
Asunto Economico, Comunicacion y 
Desaroyo Sostenibel 

Desde inicio di e Agenda 2030 di Desaroyo Sostenibel di 
Nacionnan Uni, e “Sustainable Development Goals” (SDGs) na 
2016, Aruba a comprete su mes pa implementacion di SDGs 
na Aruba. Aruba a organisa su mes y a instala un Comision 
Nacional di SDGs pa duna direccion strategico y coordina e 
implementacion di SDGs na Aruba. Siguientemente e SDG- 
Indicator Working Group a wordo instala pa guia y coordina 
e proceso di monitoreo y evaluacion di SDGs y trece dilanti 
puntonan di atencion relaciona cu disponibilidad di data pa 
SDGs. 


E SDG-Indicator Working Group ta un colaboracion entre 
departamentonan gubernamental у semi-gubernamental. 

E werkgroep ta existi desde aña 2017 y den transcurso 
di e añanan a conduci diferente trabounan relaciona cu 
produccion di indicadornan pa asisti e proceso di desaroyo, 
monitoreo y evaluacion di maneho pa desaroyo sostenibel. 
E SDG-Indicator Working Group a produci un rapport “Aruba 
Sustainable Development Goals Indicators 2021 – A report on 
new baselines and time series analysis”. 


E meta di e rapport ta pa presenta indicadornan nobo cu a 
wordo produci (nieuwe nulmetingen/baselines) y analysis di 
indicadornan desde aña 2000 (den caso cu data ta disponibel) 
pa asisti funcionarionan di maneho y “decision makers” den 
monitoreo di desaroyo di diferente area di desaroyo sostenibel 
y formulacion di metanan nacional concreto pa sigui traha riba 
implementacion di SDGs. E trabou haci ta curasha pa mas 
analysis den profundidad ser haci y ta asisti den e preparacion 
di Aruba pa e “Voluntary National Review 2022” di Nacionnan 
Uni unda paisnan ta presenta nan progreso den implementacion 
di SDGs. 


E rapport ta obtenibel riba e website di Departamento di Asunto 
Economico, Comercio y Industria: https: //www.deaci.aw 


“Como Minister di Desaroyo Sostenibel, mi ta curasha 
trabounan cu ta aporta na desaroyo sostenibel”. “E rapport 
ta duna un representacion di desaroyo di Aruba relaciona cu 
areanan di desaroyo sostenibel. Mi ta curasha pa mas analysis 
y investigacion wordo haci.” Data ta sumamente importante pa 
na Aruba nos planea di manera adelanta y riba termino largo, 
haci uso efectivo di nos recursonan limita y evalua e resultado 
di nos plannan y maneho di manera obhetivo y asina avansa 
desaroyo sostenibel na Aruba". 

ENDY CROES 


COLEGIO SAN HOSE NA SANTA CRUZ A 
RICIBI BISHITA DI MINISTER ENDY CROES 


Den cuadro cu celebracion di nos dia Nacional di 
Himno y Bandera 2022 


E Mandatario di Ensefiansa a continua cu su bishita diaranson 
mainta unda a a toca turno na scol basico Colegio San Hose 
na Santa Cruz. Na yegada e Mandatario a wordo ricibi pa 
cabesante suplente di sra. Rina Croes. Cu hopi alegria y 
entusiasmo e alumnonan tabata en espera di e Mandatario. 
Despues di a saluda e alumnonan e Mandatario a bishita e 
klasnan 5 y 6 unda a duna un charla y asina transmiti e historia 
di nos nos simbolonan Nacional esta nos Himno y Bandera.'E 
tabata un bishita hopi special y emocional yena cu hopi bunita 
recuerdonan di mi infancia paso mi a bishita e scol aki’ e 
Mandatario a expresa. 


Sr.Rina Croes a expresa di ta sumamente contento cu e bishita 
di Minister Endy Croes y cu e por a papia cu e muchanan y 
dunanan e sentimento cu nos tin cu e Himno & Bandera y kico 
tur ta significa pa Aruba 


Finalisando Minister Endy Croes ta gradicie cabesante suplente 
sra. Rina Croes, docentenan y specialmente e alumnonan 
e bunita recepcion. Alabes ta invita henter Aruba pa celebra 
nos Himno 8 Bandera den grandi, ban demostra con hopi nos 
ta stima nos pais, ban lanta nos bandera y canta nos himno 
Aruba Dushi Tera y sinti nos orguyoso di ta Arubano. 

MINISTER ENDY CROES A BISHITA COLEGIO 
FELIPE B. TROMP 


En conexcion cu Dia di Himno & Bandera 2022 


En conexion cu celebracion di nos dia Nacional dia di nos Himno 
y Bandera 2022 e Mandatario di Enseñansa ta bishitando 
diferente scolnan rond di Aruba e siman aki. Diamars mainta 
tempran e alumnonan di Colegio Felipe B. Tromp na Noord 
tabata warda Minister Endy Croes su presencia y cu hopi 
entusiasmo. Na su yegada e Mandatario a wordo ricibi pa 
cabesante di scol sr. Selwyn Rosenstand. Despues di a saluda 
alumnonan e Mandatario a bishita e klasnan 5 y 6 unda a duna 
un charla y asina transmiti e historia di nos Himno y Bandera 
en coxecion cu celebracion di nos dia Nacional. 


‘Ta honor pa mi por a para mainta dilanti e klasnan pa comparti e 
historia di nos simbolonan Nacional esta Himno y Bandera den 
su totalidad y inculca den e muchanan e sentimento comun di 
kico ta significa nos Himno 8 Bandera cu den e trayecto pa pa 
Status Aparte, Libertad di Aruba a hunga un rol hopi importante 
pa unifica un pueblo', e Mandatario a expresa. Minster Endy 
Croes a sigui bisa cu e muchanan a scucha cu hopi atencion 
y a intercambia informacion. ‘Mi spera di e manera aki den 
e funcion di Minister di Enseñansa y Deporte nos por keda 
contribui tambe na nos pais traspasando e historia na nos 
muchanan cu mafian lo sirbi e pais aki. 


Sr.Rosenstand a expresa di ta sumamente contento di a ricibi 
bishita di e Mandatraio di Enseñansa y Deporte y cu e la 
comparti un momento cu e alumnonan y nos ta spera di ricibi 
e Mandatario mas biaha na nos scol. Mester agrega cu Felipe 
B. Tromp ta scol basico cu tur yiunan di Minister Endy Croes 
a bishita. 


Finalisando Minister Endy Croes ta gradici e cabesante di 
scol sr. Selwyn Rosenstand, docentenan y specialmente 
e alumnonan e bunita recepcion y un mainta asina ameno. 
Alabes ta invita henter Aruba pa celebra 18 di maart den grandi. 

MINISTER GLENBERT F. CROES 
Energia, Labor y Integracion 


Durante conferencia di Prensa di Gobierno di Aruba e siman 
aki, Minister Glenbert Croes a elabora riba e tema di DIMAS. 
Siman pasa diferente informacion a surgi den cual ta iliustra 
cu tin un kiebro di confiansa y un situacion cual e Minister y e 
Directora di DIMAS no por traha cu otro. 


Minister Croes a informa cu tin diferente problema andando 
den DIMAS desde 14 aña pasa, cual a wordo constata a traves 
di rapportnan cu a keda cla na 2008. 


Minister Croes a splica cu sra. Paskel Directora di DIMAS, a 
acus’e di ta falsifica e decreto unda cu a manda haci un ‘audit 
scan’. Minister Croes a lanta un ICT subcommissie pa haci un 
audit scan di e problematicanan den e sistema di ICT di Dimas. 
‘Pues pa e coreccionnan cu mi a haci, e kier implica cu mi lo 
ta falsificando e decreto unda cu mi ta institui e subcommissie 
di trabou, cu ta constitui door di miembronan di e team di 
stuurgroep.’ 


Minister Croes ta sigui splica cu a traves di un carta fecha 15 
di oktober 2021, Como Minister encarga, a informa sra. Paskel 
cu e ta insitui “Directie DIMAS Team”. Den e carta Minister 
Croes ta presenta su maneho y ta informa sra. Paskel di e 
constelacion di e team cual ta inclui sra. Paskel como parti di 
e team. E directora ta firma di a ricibi e carta y ta expresa su 
preocupacion cu e nomber “Directie Team”. A base di esaki, 
pa evita confusion pa e directora, Minister Croes a cambia e 
nomber pa “Stuurgroep DIMAS”. E cambio aki a tuma luga a 
traves di un decreto. Sinembargo despues di a haci e cambio 
aki e directora di DIMAS a acusa Minister Croes cu tin dos 
MB mescos, cu diferente fecha, y cu Minister ta “anti data’ y/of 
falsificando decreto. 

Esaki Minister Croes ta considera algo inaceptabel y ta viola e 


confiansa entre un Minister y su directora gravemente. Pa cual 
a tuma e decision pa institui e team di maneho cu lo ta encarga 


cu dirigi DIMAS. 

Minister Croes a sigui bisa cu banda di esaki sra. Paskel a 
cuestiona cu a reactiva Advies Toelating Uitzetting (ATU) cual e 
Minister anterior, esta Sr. Bikker a reactiva via di un Ministeriele 
regeling na 2019. Den e Ministeriele Regeling aki ta poni con e 
reactivacion mester tuma luga. 


“Full e situacion aki ta uno cu a pone mi puntra mi mes, kico lo 
ta e meta di Directora di DIMAS sra. Paskel cu e acusacionnan 
aki. Cu durante casi 6 luna a bisa ‘di boca pafo’ cu ta sostene y 
traha cu e Minister, pero internamente locual el a haci ta frustra 
mi trabou, frustra trabou di e team cu a delega (cu a pidie pa 
forma parti di dje) pa por traha riba mehoracion di DIMAS,’ 
Minister Croes a expresa. 

RAPPURINAN HACI RIDA E IUACIOUN DI DIMAS 
Tin casi 1 miyon florin desde 2008 cu a bay na diferente 
rapportnan cu instancianan a traha riba e problemanan cu 
tin den e operacion di DIMAS. Minister Croes ta enfatisa cu 
e tin tur confiansa den e trahadonan di DIMAS y y hunto lo 
traha pa mehora DIMAS y atende cu e problemanan señala na 
2008 y 2015 pa entre otro PricewaterhouseCoopers (PwC). Di 
2017 tin dos rapport di Balance Holding, y tambe di Verdonck, 
Klooster and Associates. 


DDABI EMANAN СЕЛІ A NA MIMAC 
Р JIENALA NA DIMAS 

cu desde 2018 e directora ta encarga cu e decisionnan di ICT, 
e team ta traha pero e directora ta encarga. 
Minister Croes ta splica cu e sistema di ICT ta e motor di e 
departamento y e trahadornan di DIMAS ta alma y curpa di e 
departamento, cu mester percura pa brinda bon servicio na tur 
e clientenan di DIMAS. 

“Como Minister di DIMAS lo mi laga haci forensic audit di tur 
e señalamentonan cu ta bin dilanti den e rapportnan. Entre 
otro: Con permisonan ta wordo ‘gefix’ den 24 ora, mientras cu 
mundo mester warda cantidad di luna.” 

Minister Croes conhuntamente cu e team encarga cu maneho 
di DIMAS a solicita pa haci forensic audit di tur e asuntonan 
aki y ta lamenta cu despues di mas cu 7 miyon florin gasta, e 
sistema riba e roadmap no ta ni 50% cla. 


Concluyendo, Minister Croes ta indica cu esaki ta untiki di e 
retonan cu tin na Dimas. Y ta expresa cu e ta desea pa tin 
mehoracion di DIMAS y ta sigur cu comunidad tambe kier 
mehoracion di DIMAS. Aruba mester di un DIMAS eficiente, 
transparente y servicial (klantvriendelijk). 

“Mi deseo ta pa hunto cu tur e trahadonan di DIMAS y hunto 
cu e management team di DIMAS, nos haci e procesonan di 
DIMAS uno “customer friendly’, transparente y eficiente pero 
sin sacrifica e calidad di locual cu mester tuma luga,” Minister 
Croes a termina bisando. 


E problemanan cu señala den DIMAS tin 
99% di haber cu e responsabilidad of falta di 
responsabilidad di e directora di DIMAS. 

Un poco di locual cu Minister Croes ta referi na 
dje ta trata 2.3 miyon florin (inclusief meerwerk) 
cu a wordo gasta na 2016/2017 pa KPMG conduci 
un trabou pa yega na e software SIRSA, mientras 
cu tabatin bidnan cu ta costa hopi menos, di 
companianan local. 

Despues a bin un compania Core NV, unda cu 
directora di DIMAS a haci e escogencia cu a costa 
400 mil florin, pa drecha e problemanan riba e 
software cual anteriormente a gasta 2.3 miyon 
florin riba dje. Como cu problemanan a perisisti, a 
bolbe haci un bid y e biaha aki 800 mil florin a bay 
na Setar pa cumpra hardware entre otro. 

tambe na 2016 tabatin un situacion di irregularidad 
cu un compania cu DIMAS a scoge y cual a ricibi 
2.6 miyon florin pa digitalisa e archief. E compania 
no tabatin un garantia di banco, diripiente a logra 
obtene esaki den un weekend. 

Na 2018 sin aprobacion di e Minister encarga e 
tempo ey, ICT consultant ta wordo contrata y ricibi 
114 mil florin. Na 2019 a pag'e 120 mil, 2020 a 
pag'e 162 mil y 2021a pag'e 162 mil. Banda di 
tur esaki tin workorders di 100 mil florin ta wordo 
paga sin Openbaar Aanbesteding. Remarcabel ta 

INVERTI DEN BO MES, 


TA E MIHO INVERSION CU BO POR HACI. 
E TIN POCO RISICO Y 


TA GARANTISA RESULTADO GRANDI. 

